Դայան Ուիսթ

Դայան Ուիսթ (անգլ.՝ Dianne Wiest, մարտի 28, 1948(1948-03-28), Կանզաս Սիթի, Միսսուրի, ԱՄՆ), ամերիկացի դերասանուհի, «Օսկար» մրցանակի կրկնակի, «Ոսկե Գլոբուս» և «Էմմի» մրցանակների դափնեկիր։


== Կարիերա ==
Վուդի Ալենի «Հաննան և նրա քույրերը» (1986 թվական) ֆիլմի համար Ուիսթը արժանացել է «Օսկար» մրցանակի, «Երկրորդ պլանի լավագույն դերասանուհի» անվանակարգում։ Այդ հաջողությանը հետևում են մասնակցություն «Կորուսյալ տղաները» ֆիլմում, իսկ այնուհետև դեր «Ծնողները» ֆիլմում (1989 թվական), որը նշանավորվում է «Օսկար» մրցանակի անվանակարգմամբ։
1990 թվականին հետևում են նկարահանումներ Թիմ Բարթոնի «Մկրատաձեռն Էդվարդը» ֆիլմում։ Այնուտեև Ուիսթը կրկին վերադառնում է Ալենի մոտ, «Փամփուշտներ Բրոդվեյի վրա» (1994 թվական) ֆիլմում նկարահանումների համար։ Այդ դերակատարման համար Ուիսթը արժանանում է Ամերիկյան ակադեմիայի երկրորդ «Օսկար» մրցանակին։
Թատրոնի բեմին Ուիսթի հայտնվելը առավել հազվադեպ է լինում այն ժամանակից ի վեր, երբ նա քննադատների ճանաչմանն է արժանանում Վուդի Ալենի ֆիլմերում իր աշխատանքների համար։ 2003 թվականին Ուիսթը Ալ Պաչինոյի հետ հայտնվում է «Սալոմեա» բեմադրությունում։


== Անձնական կյանք ==
Ուիսթը ծնվել է Կանզաս Սիթի քաղաքում (Միսսուրի նահանգ, ԱՄՆ), զինվորականի ընտանիքում։ Դայանն ունի երկու հարազատ եղբայր՝ Գրեգ և Դոն։ Դպրացական տարիներին ցանկանում էր դառնել բալետի պարուհի, սակայն ավելի ուշ, Մերիլենդի համալսարանում ուսանելու տարիներին, հրապուրվում է թատրոնով։ Համալսարանն ավարտում է 1969 թվականին, գիտական աստիճան ստանալով գիտության և մշակույթի բնագավառում։
Ուիսթը երբեք պաշտոնապես ամուսնացած չի եղել, դաստիարակում է երկու որդեգիր երեխաների (1987 և 1991 թվականների ծնվածներ)։ Իր ամբողջ կյանքի ընթացքում նա բնակվել է Մանհեթենում։ 2015 թվականի սկզբին, աշխատանքի բացակայության պատճառով և հնարավորություն չունենալով վճարել հինգ հազար դոլարից քիչ ավելի վարձավճարով վարձակալած բնակարանի վճարը, Ուիսթը ստիպված էր թողնել 79-րդ փողոցի իր շքեղ բնակարանը։


== Ֆիլմագրություն ==


== Մրցանակներ և անվանակարգումներ ==
Ներկայացված են հիմնական մրցանակները և անվանակարգումները։ Ամբողջական ցանկը տես IMDb.com-ում։


=== Մրցանակներ ===
1987 թվական - «Օսկար» մրցանակ - երկրորդ պլանի լավագույն դերասանուհի, «Հաննան և նրա քույրերը» ֆիլմի համար։
1995 թվական - «Օսկար» մրցանակ - երկրորդ պլանի լավագույն դերասանուհի, «փամփուշտներ Բրոդվեյի վրա» ֆիլմի համար։
1995 թվական - «Ոսկե Գլոբուս» մրցանակ - երկրորդ պլանի լավագույն դերասանուհի, «փամփուշտներ Բրոդվեյի վրա» ֆիլմի համար։
1995 թվական - ԱՄՆ Կինոդերասանների Գիլդիայի մրցանակ - երկրորդ պլանի լավագույն դերասանուհի, «փամփուշտներ Բրոդվեյի վրա» ֆիլմի համար։
1997 թվական - «Էմմի» մրցանակ - լավագույն հրավիրված դերասանուհի դրամատիկական սերիալում, «Ճանապարհ Էլվոնլի» հեռուստասերիալի համար։
2008 թվական - «Էմմի» մրցանակ - երկրորդ պլանի լավագույն դերասանուհի դրամատիկական հեռուստասերիալում, «Բուժում» հեռուստասերիալի համար։


=== Անվանակարգումներ ===
1987 թվական - «Ոսկե Գլոբուս» մրցանակ - երկրորդ պլանի լավագույն դերասանուհի, «Հաննան և նրա քույրերը» ֆիլմի համար։
1988 թվական - BAFTA մրցանակ - երկրորդ պլանի լավագույն դերասանուհի, «Ռադիոյի օրերը» ֆիլմի համար։
1990 թվական - «Օսկար» մրցանակ - երկրորդ պլանի լավագույն դերասանուհի, «Ծնողները» ֆիլմի համար։
1990 թվական - «Ոսկե Գլոբուս» մրցանակ - երկրորդ պլանի լավագույն դերասանուհի, «Ծնողները» ֆիլմի համար։
1999 թվական - «Էմմի» մրցանակ - երկրորդ պլանի լավագույն դերասանուհի մինի-սերիալում կամ ֆիլմում, «Նոյ Դիրբորնի սովորական կյանքը» հեռուստաֆիլմի համար։
2009 թվական - «Ոսկե Գլոբուս» մրցանակ - երկրորդ պլանի լավագույն դերասանուհի մինի-սերիալում, հեռուստասերիալում կամ հեռուստաֆիլմում, «Բուժում» հեռուստասերիալի համար
2009 թվական - «Էմմի» մրցանակ - երկրորդ պլանի լավագույն դերասանուհի դրամատիկական հեռուստասերիալում, «Բուժում» հեռուստասերիալի համար։


== Ծանոթագրություններ ==


== Արտաքին հղումներ ==
Դայան Ուիսթը (անգլ.) Internet Movie Database կայքում